Beynəlxalq Azadlıq Batalyonu
Beynəlxalq Azadlıq Batalyonu (BAB; türk. Enternasyonalist Özgürlük Taburu; kürd. Tabûra Azadî ya Înternasyonal; ərəb. تابور الحرية العالمي‎) — Rojava inqilabına dəstək və Suriya vətəndaş müharibəsində Türkiyə Silahlı Qüvvələri, Suriya Milli Ordusu və İslam Dövlətinə qarşı Xalq Müdafiə Birlikləri üçün döyüşən solçu əcnəbi döyüşçülərdən ibarət inqilabi sosialist silahlı qrup. BAB-nin yaradılması 2015-ci ilin iyununda Rəsulaynda elan edilmişdir. Qrup üçün ilham İspaniyada vətəndaş müharibəsi zamanı yaradılmış Beynəlxalq Briqadalardan gəlmişdir. Mübarizlərin siyasi ideologiyalarına anarxizm, marksizm–leninizm, xocaçılıq, maoizm və anarxo-kommunizm daxildir.